**COMITETUL JUDEŢEAN PENTRU SITUAŢII DE URGENŢĂ**

**DÂMBOVIŢA**

**HOTĂRÂREA nr. 4/11.01.2021**

**pentru completarea Hotărârii CJSU Dâmbovița nr. 1/08.01.2021**

**privind schimbarea temporară a destinației spațiilor în vederea înființării, funcționării și organizării Centrelor de Vaccinare împotriva COVID-19**

**la nivelul județului Dâmbovița**

Având în vedere:

* prevederile HG nr. 1031/2020 privind aprobarea Strategiei de vaccinare împotriva COVID-19 în România;
* prevederile cap. VII din Anexa la Ordinul Comun nr. 2171/21.12.2020/ 121/21.12.2020/ M.223/22.12.2020/4380/22.12.2020 privind stabilirea normelor privind autorizarea, organizarea și funcționarea centrelor de vaccinare împotriva COVID-19;

- adresa Direcţiei de Sănătate Publică Dâmboviţa nr. 707/11.01.2021, înregistrată la Instituţia Prefectului-judeţul Dâmboviţa sub nr. 319 /11.01.2021, prin care ne informează asupra arondării comunei Odobești la Centrul de vaccinare Titu;

- Hotărârea CJSU Dâmbovița nr. 1/08.01.2021 privind schimbarea temporară a destinației spațiilor în vederea înființării, funcționării și organizării Centrelor de Vaccinare împotriva COVID-19 la nivelul județului Dâmbovița;

În considerarea aprobării tacite a proiectului de hotărâre nr. 4, comunicat spre analiză şi dezbatere Comitetului Judeţean pentru Situaţii de Urgenţă la data de 11 ianuarie 2021 și a amendamentelor propuse,

În temeiul art. 10 din Regulamentul-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004,

**Comitetul Judeţean pentru Situaţii de Urgenţă Dâmboviţa adoptă prezenta**

**HOTĂRÂRE:**

**Art.1, cap. I, punctul 4 se modifică, după cum urmează:**

4. Centrul de Vaccinare din cadrul Centrului Multifuncțional Titu - 2 cabinete de vaccinare

Localitati arondate: Titu, Braniștea, Costeștii din Vale, Produlești, Gura Șuții, Perșinari, Lungulețu, Slobozia Moară, Brezoaele, **Odobești**.

**Art.2.** Prin grija Secretariatului Tehnic Permanent al Comitetului Judeţean pentru Situaţii de Urgenţă Dâmboviţa, prezenta hotărâre **se publică pe site-ul Instituţiei Prefectului – judeţul Dâmboviţa** (**Secţiunea: Activităţi\_Situaţii de Urgenţă)** şi se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Judeţean pentru Situaţii de Urgenţă Dâmboviţa, instituțiilor care au persoane desemnate pentru coordonarea și monitorizarea campaniei de vaccinare la nivelul județului Dâmbovița și primarilor, în calitate de preşedinţi ai Comitetelor Locale pentru Situaţii de Urgenţă.

**PREŞEDINTELE C.J.S.U. DÂMBOVIŢA**

**PREFECT,**

**dr. ing. AURELIAN POPA**